पाएं अपने शहर की ताज़ा ख़बरें और फ्री ई-पेपरडाउनलोड करें
रांची और आसपास के इलाके में बुधवार को दोपहर 12 बजे के बाद से आकाश काले बादलों से घिर गया। तेज हवा के साथ बारिश हुई। इससे लोगों ने मई में अक्तूबर जैसी ठंडक महसूस की। लगातार 3-4 दिनों से बारिश होने के कारण रांची के अधिकतम तापमान में छह डिग्री की गिरावट आई है। इस वजह से मई की तपिश से फिलहाल राहत मिल गई है। बुधवार काे रांची का अधिकतम तापमान 32 डिग्री रिकाॅर्ड किया गया है। यह सामान्य से कम है।
पश्चिमी ट्रफ के कारण हो रही बारिश
माैसम विज्ञान केंद्र रांची के वैज्ञानिक अभिषेक आनंद ने बताया कि पश्चिम की ओर से एक ट्रफ झारखंड में है और दूसरा पश्चिमी उत्तर प्रदेश से एक सर्कुलेशन बिहार हाेते बंगाल में जा रहा है। इस कारण रांची सहित पूरे झारखंड में बारिश हाे रही है। अगले पांच दिनाें तक रांची सहित झारखंड के कई हिस्साें में बारिश के साथ वज्रपात औरो गर्जन के अलावे 40 से 50 किमी की स्पीड से हवा चलेगी। ऐसी स्थिति अगले 8 मई तक रहेगी। इस दाैरान रांची का अधिकतम तापमान 32 से 35 डिग्री के बीच रहने के आसार है।
अभी गर्मी से मिलती रहेगी राहत
माैसम केंद्र के पूर्वानुमान के अनुसार 8 मई तक दाेपहर बाद आसमान में बादल छाए रहेंगे। बारिश के साथ तेज हवा भी चलेगी। इस दाैरान तापमान भी सामान्य रहेगा। गर्मी से लाेगाें काे राहत रहेगी और माैसम सुहाना रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn